సమ్మెతో 25 వేల కోట్ల నష్టం
- చర్చలతో సమస్యలను పరిష్కరించాలి
- పరిశ్రమల సమాఖ్యల సూచన
న్యూఢిల్లీ: కార్మిక సంఘాల పిలుపు మేరకు బుధవారం నిర్వహించిన ఒక్క రోజు సార్వత్రిక సమ్మె కారణంగా దేశంలోని ఆర్థిక కార్యకలాపాలు దాదాపుగా స్తంభించాయి. చాలా వరకు బ్యాంకులు ఇతర విత్త సంస్థలు పని చేయలేదు. సమ్మె వల్ల దేశ ఆర్థిక వ్యవస్థకు దాదాపు రూ.25,000 కోట్లకు పైగానే నష్టం వాటిలినట్లుగా పరిశ్రమల సమైఖ్యలు సీఐఐ, అసోఛామ్‌లు లెక్కగట్టాయి. అన్ని రంగాలలోని నష్టాలను మొత్తంగా లెక్కిస్తే ఇది మరింతగా పెరిగే అవకాశం ఉందని వారన్నారు. అయితే సార్వత్రిక సమ్మెతో తాత్కాలికంగా జరిగిన ఆర్థిక నష్టం కంటే దీర్ఘకాలంలో దీని ప్రభావం భారత అర్థిక వ్యవస్థ చాలా బలంగా ఉంటుందని వారు విశ్లేషించారు. ఇక్కడ పెట్టుబడులు పెట్టేందుకు వచ్చే వారు ఇలాంటి పరిణామలను చూసి కొంత వెనుకడుగు వేసే ప్రమాదం లేకపోలేదని వారు అన్నారు. ఎగుమతులు సకాలంలో చేరకపోవడం, ఆర్థిక కార్యకలాపాలలో అవరోధాల కారణంగా అంతర్జాతీయ వాణిజ్య వేదికపై దేశం ప్రతిష్ఠ కొంత మసకబారే ప్రమాదం లేకపోలేదని వారు తెలిపారు. కార్మిక సమస్యల పరిష్కారానికి ప్రభుత్వం సానుకూలంగా వ్యవహరించి చర్చల ద్వారా తగిన పరిష్కారం కనుగొనాలని వారు సూచించారు. ఇలాంటి పునరావృతం కాకుండా చర్యలు చేపట్టడం మంచిదని అభిప్రాయపడ్డారు.
మీ స్నేహితులకు రికమెండ్ చెయ్యండి